smcproject/ml-wiki-sentences huggingface dataset:
നേപ്പാളിലെ ഗണ്ഡകി നദിയാൽ ചുറ്റപ്പെട്ടുകിടക്കുന്ന പൊഖാറ, കാഠ്മണ്ഡുവിൽ നിന്നും ഏകദേശം 200 കിലോമീറ്റർ അകലെ നേപ്പാളിന്റെ പടിഞ്ഞാറുഭാഗത്തായി സ്ഥിതി ചെയ്യുന്നു.
2015-ൽ നേപ്പാളിൽ ഉണ്ടായ അതിശക്തമായ ഭൂകമ്പത്തിന്റെ പ്രഭവകേന്ദ്രം പൊഖാറയ്ക്ക് 80 കിലോമീറ്റർ കിഴക്കായിരുന്നു എന്നാണ് വിലയിരുത്തിയിട്ടുള്ളത്.
ഈ ഭൂകമ്പത്തിൽ പൊഖാറ നഗരത്തിന് നിരവധി നാശനഷ്ടങ്ങൾ സംഭവിച്ചു.
ഉഷ്ണമേഖലയിൽ ഉൾപ്പെട്ടതും എന്നാൽ വളരെ ഈർപ്പമുള്ളതും ചെറിയതോതിലുള്ള കാറ്റും വീശുന്ന സമ്മിശ്രമായ ഒരു സവിശേഷ കാലാവസ്ഥയാണ് ഇവിടത്തേത്.
വേനലിൽ ഏകദേശം 25°C നും 35°C നും  ചൂട് ലഭിക്കുമ്പോൾ 
തണുപ്പുകാലത്ത്‌ അത് 02°C നും 15°C നും ഇടയിലേക്ക് മാറും.
പ്രധാനപ്പെട്ട സ്ഥലങ്ങൾ
ഗുഹകളുടെയും തടാകങ്ങളുടെയും നാടായ പൊഖാറയിൽ മഹേന്ദ്ര, ബാറ്റ്, ഗുപ്‌തേശ്വർ തുടങ്ങിയ ഗുഹകളും ഫേവ, ബെഗ്‌നാഷ് റൂപ തുടങ്ങിയ തടാകങ്ങളും പോക്കാറയുടെ ടൂറിസം ആകർഷണങ്ങളിൽ പെടുന്നു.
മഹേന്ദ്ര കേവ്സ്
പൊഖാറ സിറ്റിയിൽ നിന്നും 6 കി മീ അകലെ ബാറ്റുലെചൗറിലാണ് മഹേന്ദ്ര കേവ്സ്.
1976-ൽ ഡാനിയേൽ ജിബൗറിന്റെ നേതൃത്വത്തിലുള്ള ബ്രിട്ടീഷ് ഗവേഷണ സംഘമാണ് ഈ ഗുഹ കണ്ടെത്തിയത്.
ഏതാണ്ട് 275 മീറ്റർ നീളമുള്ള ഈ ഗുഹ ചുണ്ണാമ്പു പാറകൾക്കടിയിൽ സേതി നദിക്കടുത്തായാണ് സ്ഥിതി ചെയ്യുന്നത്.
പൂർണ്ണമായും ഒരു ചുണ്ണാമ്പു ഗുഹ ആയ ഇത്, തുടക്കത്തിൽ 16 മീറ്റർ വീതിൽ ആരംഭിക്കുന്നു.
ഗുഹയുടെ മദ്ധ്യഭാഗത്തെത്തുമ്പോൾ 3½ മീറ്റർ വീതിയിലും അവസാനത്തിൽ മീറ്റർ വീതിയിലും ചുരുങ്ങുന്നു.
ചുണ്ണാമ്പ് പാറകൾക്കിടയിലൂടെ  മുകളിൽ നിന്നും വശങ്ങളിലൂടെയും നിരന്തരം വെള്ളത്തുള്ളികൾ ഇറ്റ് വീഴുന്ന ഈ ഗുഹയിൽ ഹിന്ദു ദൈവങ്ങളുടേതടക്കം ധാരാളം ചുമർചിത്രങ്ങളും കാണാം.
ഗുഹക്കുള്ളിൽ ഒരു സിദ്ധി വിനായക ക്ഷേത്രവും ഉണ്ട്.
നേപ്പാൾ രാജാവായിരുന്ന മഹേന്ദ്ര ബിർ ബിക്രം ഷാ ദേവിന്റെ പേരാണ് ഈ ഗുഹയ്ക്ക് നൽകിയിട്ടുള്ളത്.
ബാറ്റ് കേവ്സ്
മഹേന്ദ്ര കേവിൽ  നിന്നും വളരെ ഏതാണ്ട് 300 മീറ്റർ ദൂരത്താണ് ഈ ഗുഹ.
മഹേന്ദ്ര കേവിലേതു പോലെ വിശാലമായ ഗുഹാകവാടമല്ല ബാറ്റ് കേവിൽ ഉള്ളത്.
കടവാവലുകളുടെ ആവാസസ്ഥലമായതിനാലാണ് ബാറ്റ് കേവ് എന്ന് ഈ ഗുഹ അറിയപ്പെടുന്നത്.
ഏകദേശം 135 മീറ്റർ നീളമുള്ളതാണ് ഈ ഗുഹ.
ചമേര ഗുഹ എന്നും ഇത് അറിയപ്പെടുന്നു.
ഗുപ്‌തേശ്വർ മഹാദേവ് കേവ്സ്
പൊഖാറ-താൻസെൻ റോഡിൽ സ്ഥിതി ചെയ്യുന്ന ഈ ഗുഹയിലേക്ക് വട്ടം ചുറ്റിയുള്ള നൂറോളം പടവുകൾ ഇറങ്ങി വേണം പ്രവേശിക്കാൻ.
ഈ ഗുഹക്കകത്തും ഹിന്ദു ദേവി ദേവന്മാരുടെ ചിത്രങ്ങളും പ്രതിമകളും ധാരാളമായി ഉണ്ട്.
ദേവിസ് വെള്ളച്ചാട്ടവും കാളിഗന്ധകി നദിയും അടുത്ത് സ്ഥിതി ചെയ്യുന്നത് കൊണ്ടാവണം ഗുഹയുടെ ഉൾവശം മുഴുവൻ നനഞ്ഞാണ് ഇരിക്കുന്നത്.
ഗുഹയുടെ ഏറ്റവും താഴെ ഭാഗത്തായി ഒരു ശിവ പ്രതിഷ്ഠയും ചെറിയ ക്ഷേത്രവും ഉണ്ട്.
500 വർഷങ്ങൾക്കു മുകളിൽ പഴക്കമുണ്ടെന്ന് കരുതപ്പെടുന്ന ഈ ഗുഹ, കാളി ഗന്ധകി നദിതടം വൃത്തിയാക്കുന്നതിനിടെ പുല്ലുകൾക്കും അവശിഷ്ടങ്ങൾക്കുമിടയിൽ മൂടി കിടന്നിരുന്ന നിലയിൽ 1940 ൽ ആണ് സ്ഥലവാസികളിൽ ചിലർ കണ്ടു പിടിച്ചത്.
ബാലുഡുലോ എന്നതായിരുന്നു ഇതിന്റെ പഴയകാലത്തുള്ള പേര്.
ബെഗ്‌നാഷ് തടാകം
നേപ്പാളിലെ ഏറ്റവും വലിയ തടാകമാണ് ബെഗ്‌നാഷ്.
ഫേവ തടാകം ഫേവ തടാകത്തിലെ സൂര്യാസ്തമനം പുലർകാലത്തെ ഫേവ തടാകം.
നേപ്പാളിലെ രണ്ടാമത്തെ വലിയ തടാകമാണ് ഫേവ.
അഞ്ചര കി.
മീ ചുറ്റളവുണ്ട് ഈ തടാകത്തിന്.
ഇതിന്റെ നടുക്കുള്ള ഒരു ഐലന്റിലാണ് താൾ ബരാഹി അമ്പലം സ്ഥിതി ചെയ്യുന്നത്.
പൊഖാറ (1981-2010) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 22.0 (71.6) 28.2 (82.8) 33.1 (91.6) 37.4 (99.3) 35.0 (95) 33.4 (92.1) 32.4 (90.3) 32.4 (90.3) 31.0 (87.8) 29.8 (85.6) 27.0 (80.6) 23.3 (73.9) 37.4 (99.3) ശരാശരി കൂടിയ °C (°F) 19.7 (67.5) 22.2 (72) 26.7 (80.1) 29.8 (85.6) 30.1 (86.2) 30.6 (87.1) 30.0 (86) 30.2 (86.4) 29.3 (84.7) 27.5 (81.5) 24.1 (75.4) 20.7 (69.3) 26.7 (80.1) പ്രതിദിന മാധ്യം °C (°F) 13.4 (56.1) 15.7 (60.3) 19.8 (67.6) 22.8 (73) 24.3 (75.7) 25.8 (78.4) 26.0 (78.8) 26.1 (79) 25.1 (77.2) 22.1 (71.8) 18.0 (64.4) 14.4 (57.9) 21.1 (70) ശരാശരി താഴ്ന്ന °C (°F) 7.1 (44.8) 9.2 (48.6) 12.8 (55) 15.7 (60.3) 18.4 (65.1) 20.9 (69.6) 22.0 (71.6) 22.0 (71.6) 20.8 (69.4) 16.7 (62.1) 11.9 (53.4) 8 (46) 15.5 (59.9) താഴ്ന്ന റെക്കോർഡ് °C (°F) 1.8 (35.2) 3.0 (37.4) 5.0 (41) 6.0 (42.8) 8.0 (46.4) 12.0 (53.6) 13.0 (55.4) 13.8 (56.8) 15.9 (60.6) 10.4 (50.7) 4.0 (39.2) 3.9 (39) 1.8 (35.2) മഴ/മഞ്ഞ് mm (inches) 23 (0.91) 35 (1.38) 60 (2.36) 128 (5.04) 359 (14.13) 669 (26.34) 940 (37.01) 866 (34.09) 641 (25.24) 140 (5.51) 18 (0.71) 22 (0.87) 3,901 (153.58) ഉറവിടം: Sistema de Clasificación Bioclimática Mundial അവലംബം പുറത്തുനിന്നുള്ള കണ്ണികൾ പൊഖാറയിലെ സ്ഥലങ്ങൾ നദിയുടെ ഒഴുക്ക് നിലച്ചു Yathra-Manjushree ] Caves in Pokhara Archived 2020-08-15 at the Wayback Machine .
നേപ്പാളിന്റെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
പൊക്കൻ കടുവ ഇംഗ്ലീഷ് വിലാസം https://ml.wikipedia.org/wiki/Acrogomphus_fraseri
കേരളത്തിൽ കാണപ്പെടുന്ന കടുവത്തുമ്പി കുടുംബത്തിൽപ്പെട്ട കല്ലൻതുമ്പിയിനമാണ് പൊക്കൻ കടുവ ( Acrogomphus fraseri ).
വളരെ വിദഗ്ദ്ധമായി അരുവികളുടെ തൊട്ട് മുകളിലൂടെ മുന്നോട്ടും പിന്നോട്ടും പറക്കുവാൻ കഴിവുള്ള കടുവാത്തുമ്പി.
ഉദരത്തിലെ വളയങ്ങളും പൊട്ടുകളും ചെറുവാലുകളുടെ ആകൃതിയും ഇവയെ മറ്റു തുമ്പികളിൽ നിന്നും തിരിച്ചറിയുവാൻ സഹായിക്കുന്നു.
പശ്ചിമഘട്ടത്തിലെ ഉയർന്ന വനമേഖലകളിൽ മാത്രം അപൂർവ്വമായി കാണപ്പെടുന്ന വലിയ കല്ലൻ തുമ്പി.
ഒഴുക്കുള്ള അരുവികളിലും പുഴകളിലും കാണപ്പെടുന്നു.
900 മീറ്ററിലധികം ഉയരമുള്ള പ്രദേശങ്ങളിലാണ് ഈ തുമ്പിയെ കണ്ടുവരുന്നത്.
കണ്ണുകൾക്ക് ഇളം നീല കലർന്ന പച്ച നിറമാണ്.
കറുത്ത നിറത്തിലുള്ള ഉരസ്സിൽ മഞ്ഞ വരകളുണ്ട്.
സുതാര്യമായ ചിറകുകളിൽ മഞ്ഞ കലർന്ന സ്വർണ്ണ നിറമോ ഇളം തവിട്ട് നിറമോ കാണാം.
ഉദരത്തിൽ മഞ്ഞ നിറത്തിലുള്ള ചെറിയ പൊട്ടുകളുണ്ട്.
ഉദരത്തിന്റെ ഏഴാം ഖണ്ഡത്തിൽ വലിയ മഞ്ഞ വളയവും എട്ടാം ഖണ്ഡത്തിൽ വശങ്ങളിലായി ചെറിയ പൊട്ടുമുണ്ട്.
ചെറുവാലുകൾ വില്ലുപോലെ ഉള്ളിലേക്ക് വളഞ്ഞിരിക്കുന്നതാണ്.
പെൺതുമ്പികൾ കാഴ്ചയിൽ ആൺതുമ്പികളെപ്പോലെയാണ്.
വളരെ ഉയരത്തിൽ കൂട്ടമായി പറക്കുന്ന ആൺതുമ്പികൾ അപൂർവ്വമായാണ്.
താഴേയ്ക്ക് വരുന്നത്.
ഉയരമുള്ള മരത്തിന്റെ ഉണങ്ങിയ ചില്ലകളിലാണ് സാധാരണ ഇവ വിശ്രമിയ്ക്കുന്നത്.
ഒഴുക്കുള്ള കാട്ടരുവികളിൽ ചെടികളാൽ മൂടപ്പെട്ട ഭാഗങ്ങളിലാണ് ഇവ മുട്ടയിടുന്നത്.
പൊക്കുന്നി ശിവ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Pokkunny
ചിറ്റൂർ താലൂക് വടവന്നൂർ പഞ്ചായത്ത്‌ ആണ്.
ആലത്തൂർ താലൂക് അല്ല
കേരളത്തിലെ പാലക്കാട് ജില്ലയിലെ ആലത്തൂർ താലൂക്കിൽ സ്ഥിതിചെയ്യുന്ന അതിപുരാതന ക്ഷേത്രമാണ് പൊക്കുന്നിയപ്പൻ ക്ഷേത്രം.
പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ക്ഷേത്രം വടവന്നൂർ ഗ്രാമത്തിൽ സ്ഥിതിചെയ്യുന്നു.
പുരാതന കേരളത്തിലെ 108 ശിവക്ഷേത്രങ്ങളിൽ പറയുന്ന ആലത്തൂരാണ് ഈ മഹാദേവക്ഷേത്രം.
പൊക്കുന്നി മഹാദേവക്ഷേത്രം എന്ന പേരിലും ഈ ക്ഷേത്രം അറിയപ്പെടുന്നു.
അതിരൗദ്രതയേറിയ ശിവ ഭാവമാണ് പൊക്കുന്നി മഹാദേവക്ഷേത്രത്തിലെ ശിവ പ്രതിഷ്ഠ.
മഹാദേവന്റെ രൗദ്രതയ്ക്ക് കുറവു വരുത്തുവാനും ശാന്തത കൈവരിക്കുവാനുമാണത്രേ പരശുരാമൻ ദേവനെ കുളത്തിൽ തന്നെ പ്രതിഷ്ഠിച്ചത്.
ഇതര ക്ഷേത്രങ്ങളിൽ ശിവകോപം കുറക്കാനായി ക്ഷേത്രേശന്റെ ദൃഷ്ടി സമീപ കുളത്തിലേക്കോ മറ്റു ജലാശങ്ങളിലേക്കോ വരത്തക്കവണ്ണം പ്രതിഷ്ഠ നടത്താറുണ്ട്.
ഇവിടെ ആലത്തൂരിൽ പരശുരാമൻ പെരുംകുളത്തിൽ തന്നെ പ്രതിഷ്ഠിച്ചു എന്നാണ് ഐതിഹ്യം.
ഈ പെരുംകുളത്തിൽ സ്വയംഭൂവായി ദേവൻ പ്രതിക്ഷ്യപ്പെടുകയും കൊല്ലംകോട് രാജാവ് ക്ഷേത്രം പണിതീർക്കുകയും ആണ് ഉണ്ടായത്.
ഇത് എന്തായാലും വിസ്താരമേറിയ കുളത്തിങ്കരയിലാണ് ക്ഷേത്രം സ്ഥിതിചെയ്യുന്നത്.
മുൻപ് ക്ഷേത്രക്കുളത്തിനു നടുക്കായിരുന്ന ക്ഷേത്രത്തിലേക്ക് എത്തിചേരാനായി ക്ഷേത്രക്കുളത്തിന്റെ ഒരുവശം മണ്ണിട്ട് ഉയർത്തിയതാവാം.
കുളത്തിലേക്ക് തള്ളി നിൽക്കുന്ന ക്ഷേത്രം കാണുമ്പോൾ അതു മനസ്സിലാക്കാവുന്നതാണ്.
പാലക്കാട് കൊല്ലങ്കോട് രാജവംശമാണ് ക്ഷേത്ര നിർമ്മാണം നടത്തിയത്.
പൊക്കുന്നിയപ്പൻ ക്ഷേത്രം കുളക്കരയിൽ നിന്നും അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ ↑ മലയാളക്കരയിലെ മഹാക്ഷേത്രങ്ങൾ - പെരിനാട് സദാനന്ദൻ പിള്ള; പ്രശാന്തി പബ്ലികേഷൻസ്, തിരുവനന്തപുരം
പൊങ്കാമിയ പിന്നാറ്റ ഇംഗ്ലീഷ് വിലാസം https://ml.wikipedia.org/wiki/Pongamia
പയർ കുടുംബമായ ഫാബേസിയിലെ ഒരു ഇനം മരമാണ് പൊങ്കാമിയ പിന്നാറ്റ .
കിഴക്കൻ, ഉഷ്ണമേഖലാ ഏഷ്യ , ഓസ്‌ട്രേലിയ , പസഫിക് ദ്വീപുകൾ എന്നിവിടങ്ങളിൽ നിന്നുള്ള പൊങ്കാമിയ ജനുസ്സിലെ ഏക ഇനമാണിത്.
Millettia pinnata എന്ന അപരനാമത്തിലും ഇത് പലപ്പോഴും അറിയപ്പെടുന്നു.
ഇന്ത്യൻ ബീച്ച്, പൊങ്കമേ ഓയിൽട്രീ എന്നിവ ഇതിന്റെ പൊതുവായ പേരുകളിൽ ഉൾപ്പെടുന്നു.
ഒരു വലിയ മേലാപ്പ് ആയി ഏകദേശം 15-25 മീറ്റർ (50-80 അടി) വരെ ഉയരത്തിൽ വളരുന്ന  തുല്യ വീതിയിൽ പരന്നുകിടക്കുന്ന ഒരു പയർവർഗ്ഗമാണ് പൊങ്കാമിയ പിന്നാറ്റ.
ഇതിന് 50-80 സെ.
മീ (20-30 ഇഞ്ച്) വ്യാസമുള്ള, ചാര-തവിട്ട് പുറംതൊലിയുള്ള, മിനുസമാർന്നതോ ലംബമായി വിള്ളലുള്ളതോ ആയ ഒരു നേരായ അല്ലെങ്കിൽ വളഞ്ഞ തായ്തടിയുണ്ട്.
ഇതിന്റെ തടിയ്ക്ക് വെള്ള നിറമാണ്.
ശാഖകൾ തിളങ്ങുന്നതുമാണ്.
മരത്തിന്റെ ഇംപാരിപിനേറ്റ് ഇലകൾ ഒന്നിടവിട്ട് കുറുകിയതോ, വൃത്താകൃതിയിലോ, ചുവട്ടിൽ കൂർത്തതോ, നീളത്തിൽ അണ്ഡാകാരമോ , അഗ്രഭാഗത്ത് കൂർത്തതോ, ആണ്.
അരികുകളിൽ പല്ലുകൾ കാണപ്പെടുന്നു.
ഇളംപ്രായത്തിൽ മൃദുവായതും തിളങ്ങുന്നതുമായ ഒരു ബർഗണ്ടി നിറമാണ് (കടും ചുവപ്പും കാപ്പി നിറവും മിശ്രിതമായ ഒരു നിറം) അവ, സീസൺ പുരോഗമിക്കുമ്പോൾ തിളങ്ങുന്ന, ആഴത്തിലുള്ള പച്ചനിറത്തിൽ അവ പക്വത പ്രാപിക്കുന്നു.
സാധാരണയായി പൂവിടുന്നത് ചെടി നട്ട് 3-4 വർഷത്തിനു ശേഷമാണ്.
വെള്ള, പർപ്പിൾ, പിങ്ക് നിറങ്ങളിലുള്ള പൂക്കളുടെ ചെറിയ കൂട്ടങ്ങൾ വർഷം മുഴുവനും വിരിയുന്നു.
ശക്തമായ സുഗന്ധമുള്ളതും 15-18 മില്ലിമീറ്റർ (0.59-0.71 ഇഞ്ച്) നീളത്തിൽ വളരുന്നതുമായ രണ്ടോ നാലോ റേസിം പോലെയുള്ള പൂങ്കുലകൾ   വഹിക്കുന്നു.
പൂക്കളുടെ കാളിക്‌സ് മണിയുടെ ആകൃതിയിലുള്ളതുമാണ്.
അതേസമയം കൊറോള വൃത്താകൃതിയിലുള്ള അണ്ഡാകാര ആകൃതിയിലുള്ള ബേസൽ ഓറിക്കിളുകളുള്ളതും പലപ്പോഴും പച്ച നിറത്തിലുള്ളതുമാണ്.
4-6 വർഷത്തിനുള്ളിൽ വിഘടിത കായ്കളുടെ വിളവെടുപ്പ് സംഭവിക്കാം.
തവിട്ട് വിത്ത് കായ്കൾ പൂവിടുമ്പോൾ ഉടൻ പ്രത്യക്ഷപ്പെടുകയും 10 മുതൽ 11 മാസത്തിനുള്ളിൽ  പ്രായമാകുകയും ചെയ്യും.
കായ്കൾ കട്ടിയുള്ളതും മിനുസമാർന്നതും അൽപ്പം പരന്നതും ദീർഘവൃത്താകൃതിയിലുള്ളതുമാണ്.
കായ്കളിൽ ഒന്നോ രണ്ടോ ബീൻസ് പോലെയുള്ള തവിട്ട്-ചുവപ്പ് വിത്തുകൾ അടങ്ങിയിരിക്കുന്നു.
പക്ഷേ അവ സ്വാഭാവികമായി പിളരാത്തതിനാൽ, വിത്തുകൾ മുളയ്ക്കുന്നതിന് മുമ്പ് കായ്കൾ വിഘടിപ്പിക്കേണ്ടതുണ്ട്.
പൊട്ടുന്നതും എണ്ണമയമുള്ളതുമായ കോട്ടോടുകൂടിയ വിത്തുകൾക്ക് ഏകദേശം 1.5-2.5 സെ.
മീ (0.59-0.98 ഇഞ്ച്) നീളമുണ്ട്.
കൂടാതെ സസ്യഭുക്കുകൾക്ക് സ്വാഭാവിക രൂപത്തിൽ രുചികരമല്ല.
22 എന്ന ഡിപ്ലോയിഡ് ക്രോമസോം സംഖ്യയുള്ള, പ്രജനനം നടത്തുന്ന ഡിപ്ലോയിഡ് ലെഗ്യൂം മരമാണ് പൊങ്കാമിയ പിന്നാറ്റ.
റൂട്ട് നോഡ്യൂളുകൾ ബ്രാഡിറൈസോബിയം എന്ന നിഷ്‌കാരണമായ ബാക്ടീരിയയാൽ രൂപപ്പെടുന്ന നിർണ്ണായക തരം (സോയാബീൻ, സാധാരണ ബീൻ എന്നിവയിൽ ഉള്ളവയാണ്) ആണ്.
In Oahu, Hawaii Inflorescence Fruits Leaves with galls Pods, Rempek beach, Gangga , North Lombok ടാക്സോണമി
1753-ൽ കാൾ ലിനേയസ് ആണ് ഈ ഇനത്തെ ആദ്യമായി Cytisus pinnatus എന്ന് വിശേഷിപ്പിച്ചത്.
1898-ൽ ജീൻ ബാപ്റ്റിസ്റ്റ് ലൂയിസ് പിയറി ഇതിനെ പൊങ്കാമിയ പിന്നാറ്റ എന്ന് പുനർവർഗ്ഗീകരിച്ചു.
1984-ൽ റോബർട്ട് ഗീസിങ്ക്, പൊങ്കാമിയയുടെയും മില്ലറ്റിയയുടെയും സ്പീഷീസുകൾ എളുപ്പത്തിൽ ആശയക്കുഴപ്പത്തിലാണെന്ന് നിഗമനം ചെയ്യുകയും പൊങ്കാമിയ ഇനങ്ങളെ മില്ലെറ്റിയയായി ഏകീകരിക്കുകയും ചെയ്തു.
മില്ലറ്റിയയിൽ മില്ലറ്റിയ പിന്നാറ്റ പാരാഫൈലെറ്റിക് ആണെന്ന് തുടർന്നുള്ള പഠനങ്ങൾ വെളിപ്പെടുത്തി.
പൊങ്കാമിയ ജനുസ്സിലെ ഏക ഇനമായ പൊങ്കാമിയ പിന്നാറ്റ എന്ന് ഇതിനെ പുനർവർഗ്ഗീകരിച്ചു.
ധോൽപൂർ ഇംഗ്ലീഷ് വിലാസം https://ml.wikipedia.org/wiki/Dholpur
26°42′N 77°54′E ﻿ / ﻿ 26.7°N 77.9°E ﻿ / 26.7; 77.9
രാജസ്ഥാനിലെ ഒരു ജില്ലയും അതിന്റെ ആസ്ഥാനവുമാണ് ധോൽപൂർ .
ധോൽപൂർ ജില്ലയ്ക്ക് 3,033 ച.
വീസ്തീർണമുണ്ട്.
ജനസംഖ്യ: 9,82,815 (2001) ജനസാന്ദ്രത: 324/ച.
1982-ൽ നിലവിൽവന്ന ധോൽപൂർ ജില്ലയുടെ വടക്ക് ഉത്തർപ്രദേശ് സംസ്ഥാനവും ഭരത്പൂർ ജില്ലയും കിഴക്കും തെക്കും മധ്യപ്രദേശ് സംസ്ഥാനവും പടിഞ്ഞാറ് കറോലി ജില്ലയും അതിരുകൾ നിർണയിക്കുന്നു.
കർഷികവൃത്തി
ജില്ലയുടെ ഏകദേശം 3% ഭാഗം വനമാണ് .
ജില്ലയുടെ തെക്കുഭാഗത്തുകൂടി ഒഴുകുന്ന ചമ്പൽനദി വർഷം മുഴുവൻ ജലസമ്പന്നമാണ്.
ഇടയ്ക്കിടയ്ക്കു മാത്രം നീരൊഴുക്കുള്ള പാർവതിയാണ് മറ്റൊരു പ്രധാന നദി.
ഏതാനും ജലാശയങ്ങളും ജില്ലയിലുണ്ട്.
തലാബ് ഷാഹിയാണ് ഇതിൽ പ്രധാനം.
പ്രധാന വിളകളായ ഗോതമ്പിനും ബജ്റയ്ക്കും പുറമേ ചോളം , ജോവർ, ബാർലി , നെല്ല് തുടങ്ങിയവയും ധോൽപൂർ ജില്ലയിൽ ഉത്പാദിപ്പിക്കുന്നുണ്ട്.
നിലക്കടല , കരിമ്പ് , കടുക് , എള്ള് തുടങ്ങിയ എണ്ണക്കുരുക്കളും ഇവിടെ കൃഷിചെയ്യുന്നു.
കന്നുകാലിവളർത്തലിനും ജില്ലയിൽ പ്രാധാന്യമുണ്ട്.
ആഗ്ര - മുംബൈ ദേശീയപാതയിൽ ഭരത്പൂരിൽനിന്ന് 109 കിലോമീറ്ററും ആഗ്രയിൽനിന്ന് 54 കിലോമീറ്ററും അകലെയാണ് മധ്യറെയിൽവേയിലെ ഒരു പ്രധാന റെയിൽ ജങ്ഷനും കൂടിയായ ധോൽപൂർ സ്ഥിതിചെയ്യുന്നത്.
ജനങ്ങളും ഭാഷയും
ജനങ്ങളിൽ ഭൂരിഭാഗവും ഹിന്ദു - മുസ്ലിം മതവിഭാഗങ്ങളിൽപ്പെട്ടവരാണ്.
ഹിന്ദി , രാജസ്ഥാനി എന്നീ ഭാഷകളാണ് മുഖ്യമായും പ്രചാരത്തിലുള്ളത്.
ഒരു ബിരുദ കോളജും ഒട്ടനവധി സ്കൂളുകളുമുള്ള ഈ ജില്ലയിൽ 2001-ലെ കണക്കനുസരിച്ച് സാക്ഷരതാനിരക്ക് 60.77 ആയിരുന്നു.
സമ്പദ് വ്യവസ്ഥ
ധോൽപൂർ ജില്ലയുടെ സമ്പദ് വ്യവസ്ഥ പ്രധാനമായും കാർഷിക മേഖലയെ ആശ്രയിച്ചാണ് നിലനിൽക്കുന്നത്.
ചെറുകിട വ്യവസയങ്ങൾക്കാണ് വ്യാവസായിക മേഖലയിൽ മുൻതൂക്കം.
തടി , ഗ്ലാസ്, കമ്പിളി, ഭക്ഷ്യോത്പന്നങ്ങൾ, മരുന്ന് , മെഴുകുതിരി, അലൂമിനിയം ഉത്പന്നങ്ങൾ എന്നിവയുടെ നിർമ്മാണവും അച്ചടിയുമാണ് ഇവയിൽ പ്രധാനം.
കടുകെണ്ണയാണ് ജില്ലയിലെ പ്രധാന കയറ്റുമതി ഉത്പന്നം.
വിനോദസഞ്ചാരം
1982-ൽ നിലവിൽവന്ന ഗ്രാമവികസന അതോറിറ്റി ജില്ലയിൽ ഐ.ആർ.ഡി.പി., ട്രൈസം, ജവാഹർ റോസ്ഗാർ യോജന തുടങ്ങിയ വികസന പദ്ധതികൾക്ക് ആരംഭംകുറിച്ചു.
രാജസ്ഥാനിലെ വിനോദസഞ്ചാര പ്രാധാന്യമുള്ള പ്രദേശങ്ങളിലൊന്നാണ് ധോൽപൂർ.
ജില്ലയിലെ ഷേർഘഡ്കോട്ട, ശിവക്ഷേത്രം, ധോൽപൂർ കൊട്ടാരം, മുഖ്കുണ്ഡ് (Muchkund), വൻവിഹാർ, തലാബ് ഷാഹി, ഇന്തോ-മുസ്ലിം ശൈലിയുടെ ഉത്തമദൃഷ്ടാന്തമായ ക്ലോക്ക് ടവർ എന്നിവ ശ്രദ്ധേയങ്ങളാണ്.
ചിത്രശാല ധോല്പൂർ ബസ്‌സ്റ്റാന്റ് രാജപുട്ടാണ 1909 താലാബ്-എ-ഷാഹി മിലിട്ടറി സ്കൂൾ തലാബ്-ഏ-ഷാഹി ചാംബൽ കി ഘട്ടി അവലംബം പുറത്തേക്കുള്ള കണ്ണികൾ http://dholpur.nic.in/ Archived 2005-08-29 at the Wayback Machine .
http://dholpur.nic.in/ms.htm Archived 2012-08-15 at the Wayback Machine .
http://dholpurpalace.com/ http://www.slbcrajasthan.com/DHOLPUR.pdf Archived 2012-11-07 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ധോൽപൂർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ധോൽപൂർ ഹൗസ്
ഡൽഹിയിലെ ധോൽപൂരിലെ റാണയുടെ മുൻ വസതിയാണ് " ധോൽപൂർ ഹൗസ്" .
ഷാജഹാൻ റോഡിൽ ഇന്ത്യാ ഗേറ്റിനോട് ചേർന്നാണ് ഇത് സ്ഥിതി ചെയ്യുന്നത്.
ഇന്ത്യയിലെ രാജസ്ഥാൻ സംസ്ഥാനത്തെ ധോൽപൂർ ജില്ലയിലെ ഒരു നഗരമാണ് ധോൽപൂർ.
UPSC ഭവനെ ധോൽപൂർ ഹൗസ് എന്ന് വിളിക്കുന്നത്, ധോൽപൂർ മഹാരാജാവിന്റെ വസതിയായിരുന്നു അത്, അതിനാൽ ഇത് "ധോൽപൂർ ഹൗസ്" എന്നും അറിയപ്പെടുന്നു.
1920 കളിൽ ആർട്ട് ഡെക്കോ ശൈലി യിലാണ് ഇത് നിർമ്മിച്ചത്.
പുറംഭാഗത്തെ ഭിത്തികൾ വെളുത്ത ചായം പൂശിയിരിക്കുന്നു.
ഇപ്പോൾ യൂണിയൻ പബ്ലിക് സർവീസ് കമ്മീഷൻ ഇവിടെയാണ് പ്രവർത്തിക്കുന്നത്.
ഇന്ത്യാ ഗവൺമെന്റിന്റെ അഖിലേന്ത്യാ സർവീസുകളിലേക്കും ഗ്രൂപ്പ് എ സർവീസുകളിലേക്കും ഉദ്യോഗാർത്ഥികളെ റിക്രൂട്ട് ചെയ്യുന്നതിനുള്ള " അഭിമുഖം" (interviews) ഇവിടെ നടത്തുന്നു.
ഇതും കാണുക യൂണിയൻ പബ്ലിക് സർവീസ് കമ്മീഷൻ റഫറൻസുകൾ External links Union Public Service Commission ഫേസ്‌ബുക്കിൽ
https://www.upsc.gov.in/
ധ്യാനം
പരചിന്ത കൂടാതെ, ഏകാഗ്രമായി, ഒരേ വിഷയത്തിൽ ശ്രദ്ധയർപ്പിച്ച് നടത്തുന്ന ഉപാസനയെ ആണ് ധ്യാനം .
ഇന്ദ്രിയങ്ങളെ പ്രാപഞ്ചിക വിഷയങ്ങളിൽ നിന്നു മുക്തമാക്കി, മനസ്സിനെ പൂർണമായും വിധേയമാക്കി, ചിത്തം ഏകാഗ്രമാക്കി, നിരന്തരമായ ധ്യാനസാധനയാൽ, ആത്മാനുഭവ ലക്ഷ്യത്തിൽ ഉറപ്പിച്ച് മനസ്സിനും ഇന്ദ്രിയങ്ങൾക്കും അതീതമായി അത്യുന്നതമായി ഉയർന്ന് ആനന്ദാധീനനാകുന്ന ഭാവാവസ്ഥയാണ് ധ്യാനമെന്ന് അത് പരിശീലിക്കുന്നവർ അതിനെ വിശേഷിപ്പിക്കുന്നു.
സത്യോന്മുഖമായ ഒരവ്യാഹതപ്രവാഹകമെന്ന് ഇതിനെ ഋഷികൾ വിശേഷിപ്പിക്കുന്നു.
ധ്യാനം എന്ന് അർഥംവരുന്ന മെഡിറ്റേഷൻ (meditation) എന്ന് ഇംഗ്ലീഷ് പദം ലാറ്റിൻഭാഷയിലെ മെഡിറ്റാറി (meditari) എന്ന വാക്കിൽനിന്നാണ് നിഷ്പന്നമായത്.
ഇതിന്റെ അർഥം ആഴത്തിലുള്ള തുടർച്ചയായ വിചിന്തനം അല്ലെങ്കിൽ എതെങ്കിലും ഒരു ചിന്തയിലുള്ള ശ്രദ്ധാപൂർവമായ വാസം എന്നാണ്.
ഇതിന്റെ ലളിതമായ അർഥം മനസ്സിൽ ആലോചിച്ച് ഉറപ്പിക്കുക എന്നോ ഏതെങ്കിലും ഒരു കാര്യത്തെക്കുറിച്ചു മാത്രം തുടർച്ചയായി ചിന്തിക്കുക എന്നോ ആണ്.
യോഗയിലെ ഒരു ഘട്ടവുമാണ് ധ്യാനം.
ധോബി ഘാട്ട് ധോബി ഘാട്ട്, മഹാലക്ഷ്മി, മുംബൈ തുണിയലക്കുന്ന ധോബികൾ അലക്കുകല്ലുകളുടെ നിര
മുംബൈയിലെ മഹാലക്ഷ്മി എന്ന സ്ഥലത്തുള്ള ഒരു തുറന്ന ആണ് ധോബി ഘാട്ട് .
അലക്കുകാർ (ധോബികൾ) മുംബൈയിലെ ഹോട്ടലുകളിൽ നിന്നും ആശുപത്രികളിൽ നിന്നുമുള്ള വസ്ത്രങ്ങളും ലിനനുകളും ഇവിടെയെത്തിച്ച് അലക്കി ഉണക്കിയശേഷം തിരികെ വിതരണം ചെയ്യുന്നു.
ഇത് 1890 ലാണ് നിർമിച്ചത് .
മൂന്നു വശം കെട്ടിയടച്ച അരമതിലുകൾ വേർതിരിക്കുന്ന അലക്കുകല്ലുകളുടെ നിരകളാണ് ഇവിടെയുള്ളത്.
സബർബൻ റെയിൽവേയുടെ പശ്ചിമ ലൈനിലെ മഹാലക്ഷ്മി റെയിൽവേ സ്റ്റേഷന്റെ അടുത്താണിത്.
മഹാലക്ഷ്മി സ്റ്റേഷന്റെ ഫ്ളൈ ഓവർ ബ്രിഡ്ജിൽ നിന്ന് ഈ സ്ഥലം കാണാൻ കഴിയും .
ലോകത്തെ ഏറ്റവും വലിയ തുറന്ന അലക്കുകേന്ദ്രമായി ധോബി ഘാട്ട് അറിയപ്പെടുന്നു.
വിദേശ ടൂറിസ്റ്റുകൾക്കിടയിൽ ജനപ്രീതിയാർജ്ജിച്ച ഒരു ആകർഷണമാണ് ഈ സ്ഥലം.
ഇവിടെ പ്രവർത്തിക്കുന്നവരുടെ സംഘടനയായ ധോബി കല്യാൺ ആൻഡ് ഔദ്യോഗിക് വികാസ് കോ-ഓപ്പറേറ്റീവ് സൊസൈറ്റിയുടെ കണക്ക് പ്രകാരം മഹാലക്ഷ്മി  ധോബി ഘാട്ടിന്റെ വാർഷിക വിറ്റുവരവ് 100 കോടി രൂപയാണ്.
7,000 ൽ പരം ആളുകൾ ഓരോ ദിവസവും 18 മുതൽ 20 മണിക്കൂർ വരെ ഇവിടെ പണിയെടുക്കുന്നു.
കട്ടികൂടിയ വസ്ത്രങ്ങൾ കഴുകുക, വൃത്തിയാക്കുക, നിറം പിടിപ്പിക്കുക, ഇസ്തിരിയിടുക എന്നീ പ്രവർത്തികളൊക്കെ ഇവിടെ നടക്കുന്നു.
ഒരു ലക്ഷത്തിലധികം വസ്ത്രം ഓരോ ദിവസവും ഇവിടെ വൃത്തിയാക്കപ്പെടുന്നു.
ധനികരായ ധോബികളിൽ ചിലർ മാനുവൽ ക്ലീനിംഗ് ഉപേക്ഷിച്ച് ഇപ്പോൾ വലിയ മെഷീനുകൾ സ്ഥാപിച്ചിട്ടുണ്ട്.
ധോബികൾ നഗരത്തിലെ കൊളാബ മുതൽ വിരാർ വരെ എല്ലാ ഭാഗങ്ങളിൽ നിന്നും വസ്ത്രങ്ങൾ ശേഖരിക്കുന്നു.
വസ്ത്ര വിൽപനക്കാരും, ഈവന്റ് മാനേജ്മെന്റ്, കാറ്ററിംഗ് മേഖലയൊലുള്ളവരും , ഹോട്ടലുകളും ക്ലബ്ബുകളും മറ്റുമാണ് ഇവരുടെ സേവനത്തിന്റെ ഉപഭോക്താക്കൾ .
ധോലൻവാൽ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ധോലൻവാൽ.
ധോലൻവാൽ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ധോലൻവാൽ ൽ 341 വീടുകൾ ഉണ്ട്.
ആകെ ജനസംഖ്യ 1914 ആണ്.
ഇതിൽ 1040 പുരുഷന്മാരും 874 സ്ത്രീകളും ഉൾപ്പെടുന്നു.
ധോലൻവാൽ ലെ സാക്ഷരതാ നിരക്ക് 55.28 ശതമാനമാണ്.
ധോലൻവാൽ ലെ 6 വയസ്സിനു താഴെയുള്ള കുട്ടികളുടെ എണ്ണം 254 ആണ്.
ഇത് ധോലൻവാൽ ലെ ആകെ ജനസംഖ്യയുടെ 13.27 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 746 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 529 പുരുഷന്മാരും 217 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 88.34 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 52.41 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ധോലൻവാൽ ലെ 1241  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 341 - - ജനസംഖ്യ 1914 1040 874 കുട്ടികൾ (0-6) 254 146 108 പട്ടികജാതി 1241 671 570 പട്ടിക വർഗ്ഗം 0 0 0 സാക്ഷരത 55.28 % 59.45 % 40.55 % ആകെ ജോലിക്കാർ 746 529 217 ജീവിതവരുമാനമുള്ള ജോലിക്കാർ 659 472 187 താത്കാലിക തൊഴിലെടുക്കുന്നവർ 391 362 29 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ധോൻ ചോലേച്ച ഇംഗ്ലീഷ് വിലാസം https://ml.wikipedia.org/wiki/Dhon_Cholecha Punthakhu Maincha and Dhon Cholecha
ഒരു ചെറിയ പെൺകുട്ടിയെയും പ്രായമായ ഒരു ചെറിയ ആടിനെയും കുറിച്ചുള്ള നേപ്പാളിലെ ഒരു നാടോടി കഥയാണ് ധോൻ ചോലേച്ചാ (നേപ്പാളി: धोन चोलेचा) .
കാഠ്മണ്ഡു താഴ്‌വരയിലെ നെവാർ സമൂഹത്തിലെ കുട്ടികളുടെ ഏറ്റവും അറിയപ്പെടുന്ന കഥയാണിത്.
പുന്തഖു മൈഞ്ച (पुन्थखु मैंचा) എന്ന കൊച്ചു പെൺകുട്ടിയെക്കുറിച്ചും അവരുടെ ക്രൂരയായ രണ്ടാനമ്മയുടെ കൈകളാൽ അവൾ അനുഭവിക്കുന്ന മോശം പെരുമാറ്റത്തെക്കുറിച്ചും അതിൽ പറയുന്നുണ്ട്.
ധോൻ ചോലേച്ച എന്നാൽ നേപ്പാൾ ഭാഷയിൽ "പ്രായമായ ആട്" എന്നാണ് അർത്ഥമാക്കുന്നത്.
കഥ പുന്തക്കു മൈഞ്ച
പുന്തഖു മൈഞ്ച എന്നൊരു കൊച്ചു പെൺകുട്ടിയുണ്ടായിരുന്നു.
അവളുടെ അമ്മ വളരെ ചെറുപ്പത്തിൽ തന്നെ മരിച്ചതിനാൽ അവളുടെ അച്ഛൻ വീണ്ടും വിവാഹം കഴിച്ചു.
ഒരു മകൾ ജനിച്ചു.
അതിനു ശേഷം പുന്തക്കു മയിഞ്ചയുടെ ജീവിതം ദുസ്സഹമായി.
അവളുടെ രണ്ടാനമ്മ ക്രൂരയായ ഒരു സ്ത്രീയായിരുന്നു.
അവൾ അവളെ വീട്ടുജോലികളെല്ലാം ചെയ്യിക്കുകയും വളരെ കുറച്ച് ഭക്ഷണം നൽകുകയും ചെയ്യും.
പുന്തഖു മൈഞ്ചയ്ക്ക് അവരുടെ പ്രായമായ ആട് ധോൻ ചോലേച്ചയെയും മേയ്ക്കാൻ കൊണ്ടുപോകേണ്ടി വന്നു.
ധോൻ ചോലേച്ച
കഠിനാധ്വാനവും മോശം ഭക്ഷണവും ഉണ്ടായിരുന്നിട്ടും, പുന്തക്കു മൈഞ്ച എപ്പോഴും ആരോഗ്യവതിയും നല്ല ഭക്ഷണം കഴിക്കുന്നവളുമായി കാണപ്പെട്ടു.
അതിനാൽ, ധോൻ ചോലേച്ചയെ മേയ്ക്കാൻ കൊണ്ടുപോയപ്പോൾ മൂത്ത സഹോദരിയെ ചാരപ്പണി ചെയ്യാൻ രണ്ടാനമ്മ മകളോട് പറഞ്ഞു.
പുന്തഖു മൈഞ്ച എത്ര കഠിനമായ ജീവിതമാണ് നയിച്ചതെന്ന് ആടിന് അറിയാമായിരുന്നു.
അതിനാൽ അവളെ വളരെയധികം സ്നേഹിച്ചു.
രണ്ടുപേരും മേച്ചിൽ സ്ഥലത്തെത്തുമ്പോൾ, ആട് പുന്തക്കു മൈഞ്ചയ്ക്ക് ഒരു സ്വാദിഷ്ടമായ ഭക്ഷണം ഛർദ്ദിക്കും, അതുകൊണ്ടാണ് അവൾ നന്നായി കാണപ്പെട്ടത്.
രണ്ടാനമ്മ താൻ കണ്ട കാര്യം അമ്മയോട് പറഞ്ഞു.
പുന്തക്കു മൈഞ്ചയ്ക്ക് ഇനി ഭക്ഷണം ലഭിക്കാതിരിക്കാൻ അസൂയാലുവായ സ്ത്രീ ധോൻ ചോലേച്ചയെ കൊല്ലാൻ പദ്ധതിയിട്ടു.
തന്റെ പ്രിയപ്പെട്ട ധോൻ ചോലേച്ചയെ ഒരു കുടുംബ വിരുന്നിനായി അറുക്കാൻ പോകുന്നു എന്നറിഞ്ഞപ്പോൾ പുന്തഖു മൈഞ്ച വിഷമിച്ചു.
വൃദ്ധയായ ആട് അവളെ ആശ്വസിപ്പിക്കാൻ ശ്രമിച്ചു.
ആടിന്റെ അസ്ഥികൾ അവരുടെ തോട്ടത്തിൽ കുഴിച്ചിടാൻ നിർദ്ദേശിച്ചു.
ആ സ്ഥലത്ത് ഒരു അത്തിമരം വളരും.
അവൾക്ക് അതിന്റെ ഫലം കഴിക്കാൻ സാധിക്കും.
ഭൂതങ്ങൾ
പുന്തക്കു മൈഞ്ച അസുഖം നടിച്ച് വിരുന്നിന് പോയില്ല.
പിന്നീട്, അവൾ അസ്ഥികൾ ശേഖരിച്ച് പൂന്തോട്ടത്തിൽ കുഴിച്ചിട്ടു.
ധോൻ ചോലേച്ച പറഞ്ഞതുപോലെ അവിടെ ഒരു അത്തിമരം വളർന്നു.
ഒരു ദിവസം, അവൾ മരത്തിന്റെ പഴങ്ങൾ തിന്നുകൊണ്ടിരുന്ന ഒരു കൊമ്പിൽ ഇരിക്കുമ്പോൾ, ഒരു വൃദ്ധ ദമ്പതികളുടെ വേഷം ധരിച്ച രണ്ട് ലഖേയർ (ഭൂതങ്ങൾ) വന്ന്, കുറച്ച് പഴങ്ങൾ താഴെ എറിയാൻ അവളോട് ആവശ്യപ്പെട്ടു.
അവൾ അങ്ങനെ ചെയ്തു.
പക്ഷേ ഭൂതങ്ങൾ അവ മണ്ണിൽ വീണെന്ന് പറഞ്ഞു കുറച്ചുകൂടി എടുത്ത് എറിയാൻ അവളോട് ആവശ്യപ്പെട്ടു.
പുന്തക്കു മൈഞ്ച മരത്തിൽ നിന്ന് ഇറങ്ങിയപ്പോൾ അവർ അവളെ അവരുടെ വീട്ടിലേക്ക് കൊണ്ടുപോയി.
അവിടെ ഭൂതങ്ങൾ പുന്തഖു മൈഞ്ചയോട് കുളിക്കാൻ പോകുമ്പോൾ അത്താഴത്തിന് പരന്നപ്പം തയ്യാറാക്കാൻ പറഞ്ഞു.
എലി
അവൾ പരന്നപ്പം പാകം ചെയ്യുമ്പോൾ, ഒരു ദ്വാരത്തിൽ നിന്ന് ഒരു എലി പുറത്തേക്ക് ഓടി.
"നിങ്ങൾക്ക് എന്തെങ്കിലും കേൾക്കണമെങ്കിൽ എനിക്ക് ഒരു ഫ്ലാറ്റ് ബ്രെഡ് തരൂ" എന്ന് പറഞ്ഞു.
അങ്ങനെ പുന്തക്കു മൈഞ്ച എലിക്ക് ഒരു പരന്ന റൊട്ടി കൊടുത്തു.
അത് വീണ്ടും പ്രത്യക്ഷപ്പെട്ട് അതേ കാര്യം പറഞ്ഞു.
അവൾ മറ്റൊന്ന് കൂടി കൊടുത്തു.
മൂന്നാം തവണയും എലി വന്നു, അവൾ മറ്റൊന്ന് കൊടുത്തു.
അപ്പോൾ എലി പറഞ്ഞു, "ഇവർ ശരിക്കും ലഖേയ്‌കളാണ്, അവർ നിങ്ങളെ ഭക്ഷിക്കാൻ തയ്യാറെടുക്കുകയാണ്. നിങ്ങൾക്ക് കഴിയുന്നത്ര സ്വർണ്ണം, വെള്ളി, രത്നങ്ങൾ, മറ്റ് നിധികൾ എന്നിവ പൊതിയുക, ഓടിപ്പോകുക, പോകുന്നതിന് മുമ്പ്, നിങ്ങൾ ഓരോ പടിയിലും തുപ്പുക. കൂടാതെ ഗോവണി, ഓരോന്നിലും ഒരു കഷണം കരി ഇടുക."
പിശാചുക്കൾ തിരികെ വന്ന് വാതിലിൽ മുട്ടി വിളിച്ചു, എന്നാൽ ഓരോ തവണയും തുപ്പലിന്റെ ഗ്ലോബും കരിയുടെ കഷണവും "അതെ", "ശരി" എന്ന് മറുപടി നൽകി.
ഒടുവിൽ, പിശാചുക്കൾ നിർബന്ധിച്ച് അകത്തേക്ക് കടന്നു.
അവൾ പോയി എന്ന് കണ്ടെത്തി.
പുന്തഖു മൈഞ്ച നിധികളുമായി വീട്ടിലെത്തി.
സംഭവിച്ചതെല്ലാം അവളുടെ വീട്ടുകാരോട് പറഞ്ഞു.
അത്യാഗ്രഹിയായ രണ്ടാനമ്മ കൂടുതൽ സമ്പത്ത് നേടാൻ തന്റെ മകളെയും അയയ്ക്കാൻ തീരുമാനിച്ചു.
അക്ഷമയായ മകൾ
അങ്ങനെ രണ്ടാനമ്മയുടെ മകൾ മരത്തിൽ ഇരുന്നു.
പ്രതീക്ഷിച്ചതുപോലെ ഭൂതങ്ങൾ വന്നു.
അവർ അവളെ വീട്ടിലേക്ക് കൊണ്ടുപോയി, അവർ കഴുകാൻ പോകുമ്പോൾ പരന്ന അപ്പം തയ്യാറാക്കാൻ പറഞ്ഞു.
ഒരു പരന്ന റൊട്ടി ആവശ്യപ്പെട്ട് എലി ആവർത്തിച്ച് വന്നപ്പോൾ, അവൾ പ്രകോപിതയായി.
ചുവന്ന ചൂടുള്ള ചട്ടുകം കൊണ്ട് അതിൽ തൊട്ടു, അതിനെ അതിന്റെ ദ്വാരത്തിലേക്ക് തിരികെ അയച്ചു.
എലി അവളോട് ഒന്നും പറയാത്തതിനാൽ എന്താണ് സംഭവിക്കാൻ പോകുന്നതെന്ന് അവൾക്കറിയില്ല.
ഭൂതങ്ങൾ തിരിച്ചെത്തി, മൂവരും പരന്നപ്പം കഴിച്ച് ഉറങ്ങാൻ കിടന്നു.
പെൺകുട്ടി നടുവിൽ ഉറങ്ങുന്നു.
അവൾ ഗാഢനിദ്രയിലായപ്പോൾ, ആൺപിശാച് അവളുടെ മാംസത്തിന്റെ ഒരു കഷണം തന്റെ കത്തികൊണ്ട് വെട്ടിക്കളഞ്ഞു.
വേദന കൊണ്ട് അവൾ കരഞ്ഞപ്പോൾ പെൺപിശാച് പറഞ്ഞു, "അപ്പൂപ്പൻ നിന്നെ നുള്ളിയിട്ടുണ്ടോ?"
അവളെ തഴുകി.
കുറച്ച് കഴിഞ്ഞ് പെൺപിശാച് അവളുടെ മാംസത്തിന്റെ ഒരു കഷണം കൂടി മുറിച്ചുമാറ്റി.
അപ്പോൾ പുരുഷ ഭൂതം പറഞ്ഞു, "അമ്മൂമ്മ നിന്നെ നുള്ളിയോ? വാ, എന്റെ അടുത്ത് കിടക്കൂ."
അവളുടെ അസ്ഥികൾ മാത്രം ശേഷിക്കുന്നതുവരെ ഇത് തുടർന്നു.
അടുത്ത ദിവസം, സ്വർണ്ണവും വെള്ളിയുമായി മകൾ മടങ്ങിയെത്തുന്നത് പ്രതീക്ഷിച്ച് രണ്ടാനമ്മ മുടി ചീകുകയായിരുന്നു.
ഒരു കാക്ക മേൽക്കൂരയിലിരുന്ന് പറഞ്ഞുകൊണ്ടേയിരുന്നു: "മകൾ അസ്ഥികൂടമാകുമ്പോൾ അമ്മ സ്വയം സുന്ദരിയാകുന്നു."
കാക്ക എന്താണ് പറയാൻ ശ്രമിക്കുന്നതെന്ന് ആശ്ചര്യപ്പെട്ടു, അവൾ മേൽക്കൂരയിലേക്ക് കയറി വിദൂരതയിലേക്ക് നോക്കി.
അസുരന്റെ വീട്ടിൽ മകളുടെ അസ്ഥികൾ ഉണങ്ങാൻ സൂക്ഷിച്ചു വച്ചിരിക്കുന്നത് അവൾ കണ്ടു.
അതുകണ്ട അവൾ മാറിടത്തിൽ അടിച്ചു കരഞ്ഞു.
1966-ൽ പ്രസിദ്ധീകരിച്ച നേപ്പാൾ ഭാഷയിലെ നാടോടിക്കഥകളുടെ സമാഹാരത്തിൽ ധോൻ ചോലേച്ചയുടെ കഥ ഉൾപ്പെടുത്തിയിട്ടുണ്ട്.
ഇംഗ്ലീഷ്, ഫ്രഞ്ച്, ജാപ്പനീസ് പരിഭാഷകളും പ്രസിദ്ധീകരിച്ചിട്ടുണ്ട്.
ധോൻഡൊ കേശവ് കർവെ ഇംഗ്ലീഷ് വിലാസം https://ml.wikipedia.org/wiki/Dhondo_Keshav_Karve
മഹർഷി ഡോ. ധോൻഡൊ കേശവ് കർവെ (മറാത്തി: महर्षी डॉ. धोंडो केशव कर्वे) ( ഏപ്രിൽ 18 , 1858 - നവംബർ 9 , 1962)ഭാരതത്തിൽ സ്ത്രീകളുടെ ഉന്നമനത്തിനായി പ്രവർത്തിച്ച ഒരു സാമൂഹ്യ പരിഷ്കർത്താവായിരുന്നു.
സ്ത്രീകൾക്ക് വിദ്യാഭ്യാസം നല്കുന്നതിലും വിധവകളുടെ പുനർ വിവാഹത്തിനും വേണ്ടി പ്രവർത്തിച്ചവരിൽ പ്രമുഖനാണ്‌ കർവെ.
ഇന്ത്യൻ ഗവണ്മെന്റ്, അദ്ദേഹം നൂറു വയസ്സ് തികച്ച വർഷമായ 1958-ൽ, ഏറ്റവും ഉയർന്ന സിവിലിയൻ ബഹുമതിയായ ഭാരതരത്നം നല്കി ബഹുമാനിച്ചു.
ഭാരതരത്നം കിട്ടിയ പ്രായമേറിയ വ്യക്തിയാണ്‌ ഇദ്ദേഹം ഇന്ത്യയിലെയും തെക്ക്-കിഴക്ക് ഏഷ്യയിലെയും
ആദ്യത്തെ വനിത സർവകലാശാലയുടെ സ്ഥാപകനാണ്‌ ഇദ്ദേഹം .
അദ്ദേഹത്തെ ആദരസൂചകമായി ‘മഹർഷി’ എന്നും, അദ്ദേഹത്തിന്റെ മാതൃഭാഷയായ മറാത്തി സംസാരിക്കുന്നവർ അണ്ണാ എന്നും വിളിച്ചുപോരുന്നു.
മഹാരാഷ്ട്രയിലെ രത്നഗിരി ജില്ലയിലെ ഖേദ് താലൂക്കിലാണ്‌ 1858 ഏപ്രിൽ 18 -ന്‌ കേശവ് ബപ്പണ്ണ കർവെയുടെ മകനായി ധോൻഡൊ കേശവ് കർവെ ജനിച്ചത്.
മുംബൈയിലെ എൽഫിൻസ്റ്റോൺ കോളേജിൽ നിന്ന് ഗണിതത്തിൽ ബിരുദമെടുത്തു.
അദ്ദേഹത്തിന്‌ 14 വയസ്സായപ്പോൾ എട്ട് വയസ്സുകാരിയായിരുന്ന രാധാഭായിയുമായുള്ള വിവാഹം നടന്നു.
1891-ൽ 27-ആമത്തെ വയസ്സിൽ രാധാഭായി മരണമടഞ്ഞു.
രണ്ട് വർഷത്തിനുശേഷം വിധവയായ ഗോദുബായിലെ അദ്ദേഹം വിവാഹം കഴിച്ചു.
1891-1914 കാലഘട്ടത്തിൽ അദ്ദേഹം പൂണെയിലെ ഫർ‌ഗൂസൻ കോളേജിൽ ഗണിതശാസ്ത്രാദ്ധ്യാപകനായിരുന്നു.
പണ്ഡിത രമാബായിയുടെ പ്രവർത്തനങ്ങൾ സ്ത്രീകൾക്ക് വിദ്യാഭ്യാസം ലഭ്യമാക്കാനായി പ്രവർത്തിക്കാനും പണ്ഡിറ്റ് വിഷ്ണുശാസ്ത്രി, പണ്ഡിറ്റ് ഈശ്വർ ചന്ദ്ര വിദ്യാസാഗർ എന്നിവരുടെ പ്രവർത്തനങ്ങൾ വിധവകളുടെ ഉന്നമനത്തിനായി പ്രവർത്തിക്കാനും കർ‌വ്വേക്ക് പ്രചോദനം നൽകി.
1893-ൽ, വിധവാവിവാഹം പ്രോൽ‌സാഹിപ്പിക്കാനും വിധവകളുടെ കുട്ടികളെ സഹായിക്കാനും അദ്ദേഹം വിധവാ-വിവാഹോത്തേജക്-മണ്ഡൽ സ്ഥാപിച്ചു, 1895-ൽ ഈ സ്ഥാപനത്തിന്റെ പേർ വിധവാ-വിവാഹ-പ്രതിബന്ധ-നിവാരക്-മണ്ഡലി എന്ന് മാറ്റി.
അവലംബം Dhondo Keshav Karve എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ ↑ ↑ http://indianexpress.com/article/cities/mumbai/sndt-womens-university-turns-100-3-years-after-it-was-shut-down-kanyashala-stands-tall-again/
ധോ‍ട്മാജിറ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ധോ‍ട്മാജിറ.
ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ധോ‍ട്മാജിറ സ്ഥിതിചെയ്യുന്നത്.
ധോ‍ട്മാജിറ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ധോ‍ട്മാജിറ ൽ 28 വീടുകൾ ഉണ്ട്.
ആകെ ജനസംഖ്യ 146 ആണ്.